Asiakirja- ja tietopalvelumaksut

Tämä on Etelä-Pohjanmaan hyvinvointialueen aluehallituksen vahvistama asiakirja- ja tietopalvelumaksujen hinnasto. Hintoihin lisätään voimassa oleva arvonlisävero, jos kyse on liiketaloudellisesta suoritteesta.

Tietovälinemaksut (esim. cd-levy tai muistitikku) määräytyy keskusvaraston hinnoittelun mukaan. Erikoisaineistojen kopiointi esimerkiksi kopiolaitoksessa laskutetaan erikseen, varsinaisten syntyneiden kulujen mukaisesti. Röntgenkuvien tallennus cd:lle ja kuvien kopiointi filmille on hinnoiteltu erikseen radiologisessa tutkimushinnastossa.

# Valokopiohinnat

* Valokopiot A4 tai A3, pöytäkirjanote tai muu tuloste, yksi- tai kaksipuolinen, 1–10 sivua 1 €
* Valokopiot A4 tai A3, pöytäkirjanote tai muu tuloste, yksi- tai kaksipuolinen, yli 10 sivua 0,50 €

# Jäljennöksen oikeaksi todistaminen

Virallinen leima ja hyvinvointialueen edustajan nimikirjoitus, nimenselvennys ja virkanimike jokaisella jäljennetyllä sivulla; tehdään pyydettäessä.

# Tiedonhaun maksut

* Normaalin tiedonhaun perusmaksu (työaika enintään 1 h) 28 €
* Normaalin tiedonhaun perusmaksu (työaika alle 2 h) 40 €
* Vaativan tiedonhaun perusmaksu (työaika 2-5 h) 100 €
* Hyvin vaativan tiedonhaun perusmaksu (työaika yli 5 h) 200 €

Tiedonhaku kohdistuu tällöin asiakirjamuodossa olevaan, sähköiseen tai paperimuodossa säilytettävään tietoon.

Erityistoimenpiteitä vaativissa asiakirjapyynnöissä kiinteän perusmaksun lisäksi veloitetaan paperimuotoisista asiakirjoista valokopiomaksu jokaiselta sivulta. Salassa pidettävästä, muun kuin asianosaisen pyynnöstä luovutettavasta sähköisestä asiakirjasta peritään vastaava sivukohtainen maksu.

Tiedonhaun perusmaksu veloitetaan myös tilanteissa, joissa todetaan toteutetun haun perusteella, ettei asiakirjatietoa ole.

# Tietotuotannon tiedonhaut

* Tietotuotannon suorittaman tiedonhaun perusmaksu (työaika enintään 3 h) 75 €
* Tietotuotannon suorittaman vaativan tiedonhaun perusmaksu (työaika enintään 6 h) 150 €
* Tietotuotannon suorittaman erittäin vaativan tiedonhaun perusmaksu (työaika enintään 2 henkilötyöpäivää) 410 €
* Tietotuotannon suorittaman erittäin laajan ja vaativan tiedonhaun perusmaksu (työaika yli 2 henkilötyöpäivää) 275 € / htp

Tietotuotannolla viitataan tietoteknisin menetelmin tehtävään tiedonhakuun tietokannoista. Kolmannen osapuolen työtä vaativat työt veloitetaan erikseen alihankkijan laskutuksen mukaan, lisättynä 10 % käsittelykuluilla.

# Pikatoimitus

Pikatoimituslisä (tieto on annettava kahden työpäivän kuluessa) Pikamaksuna peritään tuotteen hinta 100 %:lla korotettuna.

# Säilytys

Tutkimus- tai muun arkistoaineiston säilytys Seinäjoen keskussairaalan tiloissa 30 €/ hyllymetri/vuosi. Etelä-Pohjanmaan hyvinvointialueen ulkopuolisen aineiston omistaja sopii erikseen tiedonhallintapalveluiden kanssa tutkimus- tai muun arkistoaineiston vastaanotosta ja säilytyksestä. Muissa hyvinvointialueen tiloissa säilytysmaksu perustuu tilavuokraan ja sovitaan erikseen.